ಪ್ರತಿ ಯೂನಿಟ್‍ ವಿದ್ಯುತ್‍ಗೆ 48 ಪೈಸೆ ಹೆಚ್ಚಳ: ನಗರದಲ್ಲಿ ಎಷ್ಟು? ಗ್ರಾಮಾಂತರದಲ್ಲಿ ಎಷ್ಟು? ಇಲ್ಲಿದೆ ಪೂರ್ಣ ಮಾಹಿತಿ

ಬೆಂಗಳೂರು: ಪ್ರತಿ ಯೂನಿಟ್ ವಿದ್ಯುತ್‍ಗೆ 48 ಪೈಸೆ ಹೆಚ್ಚಳಕ್ಕೆ ಕರ್ನಾಟಕ ವಿದ್ಯುತ್ಛಕ್ತಿ ನಿಯಂತ್ರಣ ಆಯೋಗ(ಕೆಇಆರ್‍ಸಿ) ಅನುಮೋದನೆ ನೀಡಿದೆ. ಏಪ್ರಿಲ್ 1 ರಿಂದಲೇ ಪರಿಷ್ಕೃತ  ದರ ಜಾರಿಗೆ ಬರಲಿದೆ ಎಂದು ಕೆಇಆರ್‍ಸಿ ಅಧ್ಯಕ್ಷ ಶಂಕರಲಿಂಗೇಗೌಡ ಹೇಳಿದ್ದಾರೆ.

ಸುದ್ದಿಗೋಷ್ಠಿಯನ್ನು ಉದ್ದೇಶಿಸಿ ಮಾತನಾಡಿದ ಅವರು, ಕಳೆದ ನವೆಂಬರ್‍ನಲ್ಲಿ ಯೂನಿಟ್‍ಗೆ 1 ರೂ 48 ಪೈಸೆ ಹೆಚ್ಚಳಕ್ಕೆ ಎಸ್ಕಾಂಗಳು ಪ್ರಸ್ತಾವನೆ ಸಲ್ಲಿಸಿತ್ತು. ಈ ಹಿನ್ನೆಲೆಯಲ್ಲಿ 48 ಪೈಸೆ ಹೆಚ್ಚಳ ಮಾಡಿದ್ದೇವೆ ಎಂದು ತಿಳಿಸಿದರು.

ನಗರ ಪ್ರದೇಶದ ಗೃಹ ಬಳಕೆ
30 ಯೂನಿಟ್ ವರೆಗೆ 3 ರೂ. ಇತ್ತು ಈಗ ಇದೀಗ 3 ರೂ 25 ಪೈಸೆಗೆ ಏರಿಕೆಯಾಗಿದೆ. 31ರಿಂದ 100 ಯೂನಿಟ್ ವರೆಗೆ 4 ರೂ. 40 ಪೈಸೆಯಿಂದ 4 ರೂ 70ಪೈಸೆಗೆ ಏರಿಕೆಯಾಗಿದೆ. 101 ರಿಂದ 200 ಯೂನಿಟ್ ವರೆಗೆ 5 ರೂ. 90 ಪೈಸೆಯಿಂದ 6 ರೂ. 25ಪೈಸೆಗೆ ಏರಿಕೆಯಾಗಿದ್ದರೆ, 200 ಯೂನಿಟ್ ಮೇಲ್ಪಟ್ಟು 6 ರೂ. 90 ಪೈಸೆಯಿಂದ 7 ರೂ. 30 ಪೈಸೆಗೆ ಏರಿಕೆಯಾಗಿದೆ.

ಗ್ರಾಮೀಣ ಪ್ರದೇಶದ ಗೃಹ ಬಳಕೆ
30 ಯೂನಿಟ್ ವರೆಗೆ 2 ರೂ. 90 ಪೈಸೆಯಿಂದ 3 ರೂ. 15 ಪೈಸೆಗೆ ಏರಿಕೆಯಾಗಿದ್ದರೆ, 31ರಿಂದ 100 ಯೂನಿಟ್ ವರೆಗೆ 4 ರೂ. 10 ಪೈಸೆಯಿಂದ 4 ರೂ 40ಪೈಸೆಗೆ ಏರಿಕೆಯಾಗಿದ್ದರೆ, 101ರಿಂದ 200 ಯೂನಿಟ್ ವರೆಗೆ 5 ರೂ. 60 ಪೈಸೆಯಿಂದ 5 ರೂ. 95ಪೈಸೆಗೆ ಏರಿಕೆಯಾಗಿದೆ. 200 ಯೂನಿಟ್ ಮೇಲ್ಪಟ್ಟು 6 ರೂ. 40 ಪೈಸೆಯಿಂದ 6 ರೂ. 80 ಪೈಸೆಗೆ ಏರಿಕೆಯಾಗಿದೆ.

ಕೈಗಾರಿಕೆ
ಎಲ್‍ಟಿ ಕೈಗಾರಿಕೆ 10 ಪೈಸೆಯಿಂದ ರಿಂದ 20 ಪೈಸೆಯಾಗಿದೆ. ಮೊದಲ 500 ಯೂನಿಟ್‍ಗೆ 5 ರೂ. 10 ಪೈಸೆಯಿಂದ 5 ರೂ. 25 ಪೈಸೆಗೆ ಏರಿಕೆಯಾಗಿದ್ದರೆ, 500 ಯೂನಿಟ್ ಮೇಲ್ಪಟ್ಟು 6 ರೂ. 30 ಪೈಸೆಯಿಂದ 6 ರೂ 50 ಪೈಸೆಗೆ ಏರಿಕೆಯಾಗಿದೆ.

ಬೆಸ್ಕಾಂ ಮತ್ತು ಬಿಬಿಎಂಪಿ ವ್ಯಾಪ್ತಿಯಲ್ಲಿ ಎಚ್‍ಟಿ ಪ್ರತಿ ಯೂನಿಟ್‍ಗೆ 20 ಪೈಸೆಯಿಂದ ರಿಂದ 40 ಪೈಸೆ ಹೆಚ್ಚಳವಾಗಿದ್ದರೆ, ಎಲ್‍ಟಿ ವಾಣಿಜ್ಯ ಬಳಕೆಯ ಪ್ರತಿ ಯೂನಿಟ್‍ಗೆ 35 ಪೈಸೆ ಹೆಚ್ಚಳವಾಗಿದೆ.

ಬೆಸ್ಕಾಂ ವ್ಯಾಪ್ತಿಯಲ್ಲಿ ನಗರ ಪ್ರದೇಶದ ಕೈಗಾರಿಕಾ ಬಳಕೆಗೆ ಮೊದಲ 500 ಯೂನಿಟ್ ಗೆ 5.10 ರಿಂದ 5.25 ಕ್ಕೆ ಏರಿಕೆಯಾಗಿದೆ. 500 ಯೂನಿಟ್ ಮೀರಿದ ಬಳಕೆಗೆ 6.30 ರಿಂದ 6.50 ಕ್ಕೆ ಏರಿಕೆಯಾಗಿದೆ.

ಬೆಸ್ಕಾಂ ಹೊರತುಪಡಿಸಿದ ಎಸ್ಕಾಂಗಳಲ್ಲಿ ಮೊದಲ 500 ಯೂನಿಟ್ ಗೆ 4.95 ರೂ.ನಿಂದ 5.10 ರೂ.ಗೆ ಕ್ಕೆ ಏರಿಕೆಯಾಗಿದ್ದರೆ, 500 ರಿಂದ 1000 ಯೂನಿಟ್ ಬಳಕೆಗೆ 5.85 ರೂ. ನಿಂದ ರಿಂದ 6.05 ರೂಪಾಯಿಗೆ ಏರಿಕೆಯಾಗಿದೆ. 1000 ಯೂನಿಟ್ ಮೀರಿದ ಬಳಕೆಗೆ 6.15 ರೂ.ನಿಂದ 6.35 ರೂ.ಗೆ ಏರಿಕೆಯಾಗಿದೆ.

ಬೆಸ್ಕಾಂ ವ್ಯಾಪ್ತಿಯ ಬಿಬಿಎಂಪಿ ಮತ್ತು ಇತರ ನಗರ ಪ್ರದೇಶಗಳಲ್ಲಿ ಬೃಹತ್ ಕೈಗಾರಿಕೆ ಬಳಕೆಗೆ 20 ರಿಂದ 40 ಪೈಸೆ ಏರಿಕೆಯಾಗಿದೆ. ಮೊದಲ ಒಂದು ಲಕ್ಷ ಯೂನಿಟ್ ಗೆ 6.25 ರಿಂದ 6.65 ಕ್ಕೆ ಏರಿಕೆಯಾಗಿದ್ದರೆ, ಒಂದು ಲಕ್ಷ ಯೂನಿಟ್ ಮೀರಿದ ಬಳಕೆಗೆ 6.75 ರಿಂದ 6.95 ಕ್ಕೆ ಏರಿಕೆಯಾಗಿದೆ.

ಕುಡಿಯುವ ನೀರು ಸರಬರಾಜು ಮಾಡುವ ಎಲ್‍ಟಿ ಸ್ಥಾವರಗಳಿಗೂ ಶಾಕ್ ಸಿಕ್ಕಿದ್ದು, ಪ್ರತಿ ಯೂನಿಟ್‍ಗೆ 35 ಪೈಸೆ ಹೆಚ್ಚಳ ಮಾಡಲಾಗಿದೆ. ಇದರಿಂದಾಗಿ ಈ ದರ 3 ರೂ. 90 ಪೈಸೆಯಿಂದ 4 ರೂ. 25 ಪೈಸೆಗೆ ಹೆಚ್ಚಳವಾಗಿದೆ.

ಉಚಿತ ವಿದ್ಯುತ್: ಹತ್ತು ಎಚ್ ಪಿ ವರೆಗಿನ ಕೃಷಿ ಪಂಪ್ ಸೆಟ್ ಗಳಿಗೆ, ಭಾಗ್ಯ ಜ್ಯೋತಿ, ಕುಟೀರ ಜ್ಯೋತಿ ಸಂಪರ್ಕಗಳಿಗೆ ಉಚಿತ ವಿದ್ಯುತ್ ಮುಂದವರಿಕೆಯಾಗಿದೆ. ಇದರಿಂದಾಗಿ 26.57 ಲಕ್ಷ ಕೃಷಿ ಪಂಪ್ ಸೆಟ್ ಗಳಿಗೆ ಉಚಿತ ವಿದ್ಯುತ್ ಸಿಗಲಿದೆ.

ಯಾವ ವರ್ಷ ಎಸ್ಕಾಂಗಳ ಪ್ರಸ್ತಾವನೆ ಎಷ್ಟಿತ್ತು? ಕೆಇಆರ್‍ಸಿ ಎಷ್ಟು ಹೆಚ್ಚಳ ಮಾಡಿತ್ತು?
2011-12 ರಲ್ಲಿ ಎಸ್ಕಾಂಗಳು 88 ಪೈಸೆ ಹೆಚ್ಚಳಕ್ಕೆ ಕೇಳಿದ್ದರೆ ಕೆಇಆರ್‍ಸಿ 23 ಪೈಸೆ ಹೆಚ್ಚಳಕ್ಕೆ ಅನುಮೋದನೆ ನೀಡಿತ್ತು
2012-13 ರಲ್ಲಿ ಎಸ್ಕಾಂಗಳು 73 ಪೈಸೆ ಹೆಚ್ಚಿಸುವಂತೆ ಕೇಳಿತ್ತು, ಆದರೆ 13 ಪೈಸೆ ಹೆಚ್ಚಳಕ್ಕೆ ಕೆಇಆರ್‍ಸಿ ಅನುಮೋದಿಸಿತ್ತು
2013-14 ರಲ್ಲಿ 70 ಪೈಸೆ ಹೆಚ್ಚಿಸುವಂತೆ ಕೇಳಿತ್ತು. ಆದ್ರೆ 13 ಪೈಸೆ ಹೆಚ್ಚಳವಾಗಿತ್ತು
2014-15 ರಲ್ಲಿ ಎಸ್ಕಾಂಗಳು 66 ಪೈಸೆ ಹೆಚ್ಚಿಸುವಂತೆ ಮನವಿ ಮಾಡಿತ್ತು, ಕೆಇಆರ್‍ಸಿ 13 ಪೈಸೆ ಹೆಚ್ಚಳಕ್ಕೆ ಅನುಮೋದನೆ ನೀಡಿತ್ತು
2015-16 ರಲ್ಲಿ 1.02 ಪೈಸೆ ಹೆಚ್ಚಿಸುವಂತೆ ಪ್ರಸ್ತಾಪ ಮಾಡಿದ್ದರೆ, 30 ಪೈಸೆ ಏರಿಕೆ ಮಾಡಿತ್ತು
2016-17 ರಲ್ಲಿ ಎಸ್ಕಾಂಗಳು 1.48 ರೂ. ಪೈಸೆ ಏರಿಸುವಂತೆ ಪ್ರಸ್ತಾವನೆ ಸಲ್ಲಿಸಿತ್ತು, ಕೆಇಆರ್‍ಸಿ ಈಗ 48 ಪೈಸೆ ಹೆಚ್ಚಳಕ್ಕೆ ಅನುಮೋದನೆ ನೀಡಿದೆ.